paragraph_text: Gilderoy Lockhart u školskoj je godini 1992./93. predavao predmet Obrane od mračnih sila u školi vještičarenja i čarobnjaštva u Hogwartsu. Na prvom je predavanju koje je održao učenicima druge godine dao ispit koji nije imao nikakve veze s predmetom koji bi trebao poučavati, nego se ticao isključivo njegove biografije. Nije bio popularan među ostalim profesorima i školskim osobljem, a najmanje ga je od svih podnosio profesor Severus Snape, koji je želio preuzeti po učavanje njegovog predmeta. Ipak, profesori i učenici naučili su ga podnositi, a Hermiona Granger razvila je i posebnu simpatiju prema njemu, na gađenje Harryja i Rona. Harry ga posebno nije volio, djelomično i zato što je Gilderoy mislio da je Harry doletio u Hogwarts s Ronom Weasleyjem zato što se želio domoći još slave. Gilderoy je mislio da je Harry, kad se pojavio s njim na naslovnici Dnevnog Proroka, dobio razne ideje o stjecanju slave. Kasnije je mislio da Harry dijeli potpisane fotografije zbog njega.